text: Отлични резултати на седмокласниците на устния изпит за DSD I - Немски училища "Ерих Кестнер"
  Отлични резултати на седмокласниците на устния изпит за DSD I
  Отлично представяне направиха седмокласниците от ЧОУ "Ерих Кестнер" на устния изпит за Немска езикова диплома DSD I. Въпреки извънредните обстоятелства, при които премина обучението им в последните месеци, децата за поредна година показаха, че старанието, системната подготовка и любовта към немския език се възнаграждават.
  Председател на изпитната комисия бе г-жа Цветослава Николаева - делегиран представител от немска страна, а г-жа Лидия Иванова беше изпитващият учител. Те останаха силно впечатлени от увереността на учениците, техните отлични презентационни умения и задълбочените знания, които демонстрираха в широк кръг от тематични области.
  Сърдечно поздравяваме нашите възпитаници и техните преподаватели по немски език, които всеотдайно подготвяха и подкрепяха своите ученици. Радостта от успеха на седмокласниците с вълнение сподели и директорът на ЧОУ "Ерих Кестнер" г-н Прокоп Павлов, според когото отличните резултати са очакваният завършек на тригодишните целенасочени усилия на учениците и преподавателския екип, но и началната точка за бъдещи, още по-големи постижения.